



Eelnõu
N A R V A    L I N N A V O L I K O G U

OTSUS

	Narva
	....................... 2010.a. nr ...................


Tallinna mnt 19a  kinnistu jagamine

1. Asjaolud ja menetluse käik

Tallinna mnt 19a kinnistu on moodustatud Vabariigi Valitsuse 27.07.2006.a. korralduse nr 421 alusel sihtotstarbega Transpordimaa (007; L), pindalaga 5002 m2, registreeritud Ida-Viru Maakatastris 25.09.2006.a. katastritunnusega 51101:004:0100 ja Ida-Viru Maakohtu kinnistusregistris 15.01.2007.a. registriosa  nr 3604409.   Kinnistu omanik on Narva linn, Linnavara-ja Majandusameti bilansil.
Kinnistu haarab enda alla osa Rahvavälja (ehitisregistri kood 220551624) ja Fama (ehitisregistri kood 220295891) tänavast.
03.02.2009.a. esitas Linnavara-ja Majandusamet avalduse, milles palub seoses Rahvavälja ja Fama tänavatele kasutuslubade vormistamisega jagada Tallinna mnt 19a kinnistu kaheks kinnistuks. Moodustatavate katastriüksuste plaanid lisatud.

Lähtudes sellest, et:

- kinnistu jagamise sooviga ei kaasne detailplaneeringu koostamise kohustust ja tingivate hoonete  ehitamise soovi;

- moodustatavate katastriüksuste sihtotstarve jääb mõlemal krundil samaks– Transpordimaa (007; L);

- praegune Tallinna mnt 19a katastriüksus hõlmab osaliselt kaht erinevat tänavat, mis on Ehitisregistris registreeritud erinevate rajatistena
on kohalikul omavalitsusel alust kinnistu jagamiseks.
2. Õiguslikud alused
2.1 Maakorraldusseaduse § 3 lõike 1 järgi kuulub maakorralduse läbiviimine linna territooriumil kohaliku omavalitsuse pädevusse;

2.2 Maakorraldusseaduse § 13 lõige 1  sätestab, et kinnisasja omaniku soovil jagatakse kinnisasi selle olemust rikkumata kaheks või enamaks reaalosaks;

2.3 Katastriüksuse sihtotstarvete liigid ja nende määramise korra § 1 lõike 2 järgi määrab katastriüksuse sihtotstarbed kohalik omavalitsus «Maakatastriseaduse» §-s 18 sätestatud alustel.

2.4  Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l järgi korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel.
2.5 Kohaliku omavalitsuse korralduse seaduse § 22 lõike 2 järgi kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

3. Otsus
3.1  Lubada Narva linnas asuva Tallinna mnt 19a kinnistu jagamine krundijaotuse plaani alusel kaheks iseseisvaks kinnistuks detailplaneeringut koostamata.

3.2. Määrata moodustatavatele kinnistutele aadressid ja maa sihtotstarbed järgmiselt:

3.2.1   Rahvavälja tänav lõik 1, pindala  3471 m2   -   Transpordimaa (007; L);
3.2.2   Fama tänav lõik 3,   pindala  1530 m2   -   Transpordimaa (007; L).
4. Rakendussätted

4.1  Otsus jõustub teatavakstegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

